กระทรวงศึกษาธิการ เปิดหลักสูตรอุ่นใจไฟเบอร์ สร้างความรู้เท่าทันสื่อดิจิทัล เดินหน้าปรับใช้กับนักเรียนทั่วประเทศ
นางสาวตรีนุช เทียนทอง รัฐมนตรีว่าการกระทรวงศึกษาธิการ กล่าวระหว่างเป็นประธานในพิธีลงนามบันทึกข้อตกลงความร่วมมือ โครงการการพัฒนาสื่อการเรียนรู้ดิจิทัล หลักสูตร “อุ่นใจไซเบอร์” ว่า โครงการนี้เป็นความร่วมมือระหว่างกระทรวงศึกษาธิการ (ศธ.), กระทรวงสาธารณสุข (สธ.), กระทรวงมหาดไทย (มท.), มหาวิทยาลัยเทคโนโลยีพระจอมเกล้าธนบุรี (มจธ.) และ บริษัท AIS เพื่อสร้างการรู้เท่าทันสื่อ สร้างความเข้าใจด้านดีและด้านไม่ดีของสื่อ การใช้สื่อให้ถูกต้อง ซึ่งกระทรวงศึกษาธิการเล็งเห็นความสำคัญในจุดนี้ จึงนำไปสู่การพัฒนาหลักสูตรดิจิทัล “อุ่นใจไซเบอร์” นับเป็นก้าวสำคัญที่ทำให้คุณครูและนักเรียน ตลอดจนบุคคลทั่วไปให้ได้ตระหนักรู้ถึงการใช้สื่ออย่างปลอดภัยมากขึ้น โดยมีการใช้ Animation ในการการออกแบบสื่อการเรียนรู้ ให้เหมาะสมในแต่ละช่วงวัย ซึ่งหลักสูตรอุ่นใจไซเบอร์ อยู่บนแพลตฟอร์มออนไลน์ ที่ผู้ใช้งานสามารถเข้าถึงและเรียนรู้ได้ทุกที่ ทุกเวลา และเดินหน้านำหลักสูตรอุ่นใจไซเบอร์ ไปใช้เป็นสื่อการเรียนการสอนให้แก่นักเรียนไทยทั่วประเทศต่อไปนอกจากนี้ หลักสูตรนี้อุ่นใจไซเบอร์ ยังได้ผ่านการรับรองจากสำนักงานคณะกรรมการข้าราชการครูและบุคลากรทางการศึกษา (ก.ค.ศ.) ให้เป็นหลักสูตรการพัฒนาข้าราชการครูและบุคลากรทางการศึกษาสายงานสอน คุณครูสามารถนับชั่วโมงการเรียน เพื่อมาประกอบการเลื่อนวิทยฐานะตามหลักเกณฑ์ที่ ก.ค.ศ.กำหนดได้อีกด้วย